kardosdrur/scandi-wiki huggingface dataset:
Tårn

Et tårn er en høj bygning eller bygningsdel og skal ikke forveksles med en konstruktion som fx en tv-mast eller en etageejendom. Man kan bygge et tårn for at have overblik over et område (udkigstårn og kontroltårn på flyveplads), for at kunne udsende lyd eller lys over et område (kirketårn, minaret og fyrtårn) og tidligere også for i krigsførelse at have fordelen af overhøjde. Andre tårntyper er vandtårn, vagttårn, transformatortårn og rådhustårn. Hvor de tre førstnævnte udfylder praktiske funktioner, har et rådhustårn en mere statusmæssig funktion. Højden giver oftest tårnet en dominerende stilling i det visuelle indtryk – der gøres derfor en stor indsats for at få det til at fremtræde æstetisk.

Teknisk definition 

 Et tårn er en type bygning, der er højere end dens base, ofte med en betydelig margin.
 Et tårn adskiller sig fra en høj bygning, da det ikke er bygget til beboelse eller arbejde, men tjener andre funktioner primært opnået af dets højde.
 Tårne er fritstående, selvbærende bygninger, der ikke bruger barduner (i modsætning til master).

Nedenfor er en liste over de højeste eksisterende tårne i Danmark. Bemærk at årstallene angiver tårnenes – og ikke nødvendigvis øvrige bygningsdeles – færdiggørelsestidspunkter.

I perioden 1935-1944 var Odinstårnet i Odense Danmarks højeste tårn på 177 meter.

Galleri

Kilder og henvisninger
Forstbotanik

Forstbotanik er den gren af botanikken, som har specialiseret sig i viden om skoven og dens planter. Forstbotanikken er i vidt omfang en anvendt videnskab, som bygger videre på grundforskning, hentet fra andre videnskaber. Hovedsigtet er at tilføre skovbruget en viden, som kan omsættes i praktiske tiltag til gavn for skovejerne.

I den forbindelse ligger hovedvægten på skoven som økosystem, som rekreativt område og som indtægtskilde, men da det i sidste ende drejer sig om træerne, interesserer man sig også for planter, deres økologi, fysiologi, anatomi og morfologi. Desuden beskæftiger man sig med plantesygdomme, skadedyr og jordbundsforhold.

Se også 
 Johann Georg von Langen. (Tysk forstbotaniker)
 Arboret
 Forstbotanisk Have i Århus
 Forstbotanisk Have i Charlottenlund
 Dendrologi
 Træ (organisme)

Litteratur 

Botanik
Skovbrug
Linda

Linda er et pige fornavn. Navnet kan stamme fra træet Lind men det kan også stamme fra det spanske ord linda, der er hunkønsformen af ordet lindo, der betyder "smuk". I Tyskland bruges linde i slutning af navn som for eksempel: Sieglinde og Heidelinde. Andre varianter er: Lynda, Belinda eller Melinda.

Kendte personer med navnet
Linda Andrews, færøsk sangerinde.
Linda Holmer, dansk skuespiller.
Linda P, dansk komiker.
Linda Wendel, dansk digter, filminstruktør og manuskriptforfatter. 
Linda Villumsen Serup, new zealandsk cykelrytter af dansk oprindelse

Pigenavne
Likør

En likør er en sød alkoholisk drik, som ofte har fået smag fra frugter, urter, krydderier, blomster, frø, rødder, planter, bark eller fløde. Ordet likør kommer fra latin liquifacere, "at opløse" og henviser til opløsningen af de smagsgivere, der bliver brugt i likøren. Likører bliver ikke lagret (i modsætning til fx whisky), men  hviler under fremstillingen, så smagsstofferne kan udvikle sig.

(Likør og cordial bruges i flæng, men en cordial indeholder ikke ofte alkohol.)

Fremstilling af likør 
Likørproduktionen går flere århundrede tilbage og stammer fra urtemedicin, der blev lavet af munke fra karteuserordenen eller benediktinerne). Likører blev allerede lavet i Italien i det 13. århundrede. I dag bliver likør fremstillet i næsten alle lande og kan nydes som de er eller sammen med andre ingredienser: over is, blandes med kaffe eller fløde eller mikses i drinks. Den passer som regel fint til desserter og i madlavningen.

Nogle likører bliver lavet ved at lægge træ, frugt eller blomster i blød i vand eller alkohol med sukker og andre ingredienser. Andre bliver destilleret fra aromatiske eller smagsgivende reagenter. 

Forskellen på likør og spiritus kan være svær at smage. Især fordi mange typer af spiritus i dag findes med tilsat smag, og fordi alkoholprocenten ikke viser, om der er tale om en likør eller en spiritus. De fleste likører ligger mellem 15% og 30% og indeholder mindre alkohol end de fleste typer spiritus, men der findes likører, som indeholder op til 85% alkohol. Spiritus med smag bliver ikke fremstillet ved at udbløde ingredienser. Dessertvin kan også forveksles med likør, men bliver ikke lavet ved at tilsætte smagsgivere.

Flydende likør 

"Flydende likør" er en teknik, der bliver brugt af bartendere til at imponere gæsterne. De hælder likøren i glasset over bunden af en ske eller gennem et glasrør. Det skaber regnbueeffekt i glasset, når væsken, som likøren hældes i, har en anden farve end likøren.

Typer af likør 

Der findes mange typer af likør: Frugtlikør, flødelikør, kaffelikør, chokoladelikør, snapslikør, cognaclikør, anislikør og likør med nøddesmag og urter.

Klare likører baseret på anis bliver hvide, når de blandes med andre væsker, eksempelvis vand. Det skyldes, at  anisolien er opløst i en høj koncentration af alkohol, men udkrystalliseres, når alkoholprocenten sænkes.

Eksterne henvisninger 

Spirituslinks.dk
Hohhot

Hohhot (kinesisk: 呼和浩特; pinyin: Hūhéhàotè; mongolsk: Хөх хот), er en kinesisk storby, som er hovedby i den autonome region Indre Mongoliet i det nordlige Kina. Befolkningstallet inden for bygrænsen anslås til 763.000 (2004), men hele storbyområdet har ca. 2 mio. indbyggere. 

Navnet Hohhot betyder "den blå by" på mongolsk. Byen blev grundlagt i 1581 af mongolske Altan Khan (1507-1582), en efterkommer i 17. generation til Djengis Khan.

Hohhot er et vigtigt trafikknudepunkt. Jernbanelinjerne Beijing-Baotou, Hohhot-Taiyuan og Hohhot-Lanzhou knyttes sammen i denne by, som også har lufthavn med indenrigs- og udenrigsflyvninger. 

Hohhot ligger i et område, der er rigt på naturresurser som kul, grafit, marmor, bentonit, kaolin, bly og zink. I nærheden findes også frugtbare landbrugsområder.

Byer i Kina
Indre Mongoliet
Typer af likør

Der findes mange typer af likør.

Chokoladelikør 
 Ashanti Gold
 Godiva (likør) (med mørk eller hvid chokolade og cappuccino)
 Vermeer

Kaffelikør 
 Kahlúa
 Tia Maria
 Sheridan's
 Starbucks Cream Liqueur
 Starbucks Coffee Liqueur

Flødelikør 
 Amarula
 Baileys Irish Cream
 Drumgray Highland Cream Liqueur
 Ponche Caribe
 Ponche Crema
 Ponche Diva
 Ponche Kuba
 Saint Brendan's
 Vermeer

Cremelikør 
 Creme de Banane
 Creme de Cacao
 Creme de cassis
 Creme de Cerise
 Creme de Menthe
 Creme de Noyaux
 Creme de Rose
 Creme de Violette

Frugtlikør 
 Cointreau (appelsin)
 Curaçao (laraha)
 Destinee (tropiske frugter)
 Grand Marnier (appelsin)
 Hpnotiq (tropiske frugter)
 Limoncello (citron)
 Midori (melon)
 Banan Likør fx Pisang Ambon eller Bols Banan (Ikke så udbredt mere men fås også i versioner med moste bananer)
 Triple sec (appelsin)

Likør med bær 
 Cherry Heering (kirsebær)
 Chambord (hindbær)
 Maraschino (kirsebær)
 Prunelle (blomme)
 Sloe gin

Likør med anis 
 Absint – Schweiz
 Aguardiente – Colombia
 Anis del Toro – Spanien
 Anisette – Frankrig
 Arak – Libanon/Syrien/Jordan
 Galliano – Italien
 Herbsaint – USA
 Mastica – Bulgarien
 Oghi – Armenien
 Ouzo – Grækenland
 Pastis – Frankrig
 Patxaran – Spanien 
 Raki – Tyrkiet
 Sambuca – Italien
 Tsipouro – Grækenland
 Xtabentún – Mexico

Likør med urter 
 Amaro
 Becherovka
 Beirão
 Benedictine
 Canton
 Chartreuse
 Goldschläger
 Goldwasser
 Jägermeister
 Krupnik
 Kümmel
 Metaxa
 Strega

Likør med nødesmag 
 Amaretto
 Frangelico
 Nocello
 Nocino

Andre typer af likør 
 Advocaat
 Aftershock
 Baczewski
 Bärenjäger
 Cynar
 Damiana
 Drambuie
 Glayva
 Highland Mist
 Izarra
 Patxaran
 Pernod
 Rock and rye
 Rumpleminze
 Sabra liqueur
 Salmiakki Koskenkorva (Salmiakkikossu)
 Southern Comfort
 Tsipouro
 Wallace Liqueur
 Yukon Jack

 
Lister
Nivå Kirke

Nivå Kirke blev indviet den 23. oktober 1910, og ligger vest for Kystbanen et stykke uden for Nivå by, mellem Nivå og Kokkedal, på "Gravtebakke" ved Møllevej.

Kirken er speciel ved at den er orienteret nord-syd, for at dagslyset bedre kan oplyse korrundingen.

Kirken er tegnet af arkitekten Kay Schrøder. Johannes Hage donerede et stort pengebeløb til kirkens opførelse.

Eksterne kilder og henvisninger 

 Den Hageske Stiftelse , en fortælling af Jørgen Hage
 Nivå Kirke  hos nordenskirker.dk
 Nivå Kirke hos KortTilKirken.dk
 Nivå Kirke hos danmarkskirker.natmus.dk (Danmarks Kirker, Nationalmuseet)

Kirker i Fredensborg Kommune
Kirker i Frederiksborg Amt
Kirker i Helsingør Stift
Kirke
Jens Arentzen

Jens Arentzen (født 2. marts 1958, død 22. november 2022) var en dansk skuespiller, instruktør, manuskriptforfatter og foredragsholder med mere end 50.000 publikummer om året.  

Arentzen havde sin filmdebut som den voksne Ulrik i tv-serien Matador. I 1979 uddannede han sig fra Aarhus Teaters Elevskole og senere på Den Danske Filmskoles manuskriptlinje.

Jens Arentzen kendes ligeledes fra en række biroller i film som De uanstændige, Midt om natten, Ballerup Boulevard og Dybt vand. På tv spillede han en af hovedrollerne i 1980'ernes populære tv-serie: Een gang strømer... Han har også medvirket i tv-serien Taxa i 1997 og kortfilmen Haletudsen fra 2004 og lagt stemme til tegnefilmfigurer i blandt andet tv-serien Dyrene fra Lilleskoven.

I 1995 debuterede han som instruktør på tv-filmen Lille John og fik i 2000 en Robert for sin novellefilm Solen er så rød.

Med en bred vifte af erfaring inden for film- og teaterbranchen underviste Jens Arentzen på de danske skuespillerskoler samt Den Danske Filmskole. Han har også udgivet Skuespillerens Værktøjer fra 2001, som er fire 30 minutters film om skuespillerteknik, produceret af Haslund Film / DR. Skuespillerens Værktøjer udkom i bogform på Forlaget Frydenlund i 2002.

I 2013 sendte DR2 fire afsnit af Erkendelsens Time. Her tager Jens Arentzen seeren med ind bag facaden hos danskere, der på overfladen ligner os andre, men som alle bærer rundt på en tung byrde. De fortæller hudløst ærligt om en barndom med alkohol, misbrug, overgreb og forladthed. Men også om styrke, livsvilje og en ufattelig evne til at overleve og til at give modgangen kamp til stregen.

Roller 
 Princess af Anders Morgenthaler, Zentropa, 2006.
 Ghark i Strings af Anders Rønnow Klarlund, Bald Film/Nordisk Film, 2004.
 Bølle i Manden Bag Døren af Jesper W. Nielsen, Angel Films, 2003.
 Richard i Grev Axel af Søren Fauli, Cosmo Film, 2001.
 Rico i Dybt Vand af Ole Bornedal, DR/ TV Drama, 1999.
 Nico i TAXA, DR/ TV Drama, 1999.
 Sjang i Sjang af Jens Martin Eriksen, DR/ TV-Teatret, 1994.
 Molina i Edderkoppekvindens kys af Manuel Puig, Det Ny Teater.
 Danny i Danny & Roberta af Patrick Shanley, DR/ TV-Teatret.
 Mikki i Alle elsker Debbie DR/TV-Teatret, 1988
 Sten Dahl i Én gang strømer… af Anders Refn, Nordisk Film/ Danmarks Radio.
 Mercutio i Romeo og Julie af William Shakespeare, Det Ny Teater.
 Ulrik Varnæs i Matador af Lise Nørgaard/ Erik Balling, Nordisk Film/ Danmarks Radio.

Konsulentroller 
 The War Campaign – Boris Bertram, 2013.
 Mercy Mercy – Katrine W. Kjær, 2012.
 The Monestary – Pernille Rose Grønkjær, 2006.
 Hospitalsbørn – Lars Bo Kimergaard, 2005.
 Den blå undulat – Jesper W. Nielsen, 2005.
 Halalabad Blues – Helle Ryslinge, 2002.
 Okay – Jesper W. Nielsen, 2002.
 Festen – Thomas Vinterberg, 1998.

Referencer

Eksterne henvisninger 
 Jens Arentzen – officielt website
 

Skuespillere fra Danmark
Filminstruktører fra Danmark
Valby Hegn

Valby Hegn er et lille skovområde mellem Helsinge og Valby i Nordsjælland. I skoven ligger der syv store langdysser fra den yngre stenalder. 

Valby Hegn indgår i Nationalpark Kongernes Nordsjælland. I 1994 blev flere områder i kanten af skoven i alt ca. 20 hektar af Valby Hegn udpeget som urørt skov.

Noter

Eksterne henvisninger 
 Lademanns Leksikon (1972)
 Valby Hegn på naturstyrelsen.dk 
 Fortidsminder.com Valby Hegn 

Valby (Gribskov Kommune)
Statsskove i Danmark
Gribskov Kommunes geografi
Ring Ring

Ring Ring er bandet ABBAs debut-album fra 1973. 

Albummet blev lavet efter at sangen "Ring ring" fik succes efter at have deltaget i Svensk Melodi Grand Prix. Albummet bærer præg af at være samlet af mange af medlemmernes tidligere solo-projekter, bl.a. Björn & Bennys single "She's my kind of girl" fra 1967 og Agnetha Fältskogs komposition "Disillusion", som Björn Ulvaeus forfattede engelsk tekst til. Dette er i øvrigt den eneste ABBA-sang, hvor Benny Andersson ikke har været (med)komponist.

Numre 
 Ring Ring 
 Another Town, Another Train 
 Disillusion 
 People Need Love 
 I Saw It In The Mirror 
 Nina, Pretty Ballerina 
 Love Isn’t Easy (But It Sure Is Hard Enough) 
 Me And Bobby And Bobby’s Brother 
 He Is Your Brother 
 She’s My Kind Of Girl 
 I Am Just A Girl 
 Rock’n’Roll Band 

Bonus-tracks (CD)
 Merry-Go-Round 
 Santa Rosa 
 Ring Ring (Bara du slog en signal)

Komponist:

Track: 2, 4, 5, 6, 7, 8, 9, 10, 12 & bonus 2: Benny Andersson & Björn Ulvaeus

Track 1: Benny Andersson, Björn Ulvaeus, Stikkan Anderson, Neil Sedaka & Phil Cody

Track 3: Agnetha Fältskog & Björn Ulvaeus

Track 11, bonus 1 & bonus 3: Benny Andersson, Björn Ulvaeus & Stikkan Anderson

Album fra 1973
ABBA-album
Fusion

Udtrykket fusion betegner en sammensmeltning, og anvendes generelt om:
 Kernefusion, Fusion af atomkerner.
 Fusion (jura).
 Fusionsmusik.
 Fusion (rollespil)
 Fusion (blad) - et dansk magasin, der henvender sig til homoseksuelle i provinsen

Udtrykket indgår også i begrebet fusionskøkken.
Gråbrødre Kloster (Odense)

Gråbrødre Kloster er resterne af franciskanerklosteret på hjørnet af Jernbanegade og Gråbrødre Plads i Odense. Klosteret blev grundlagt i 1279 og blev indviet den 9. august samme år. Grunden, som klosteret ligger på, blev skænket af kong Erik Klipping med henblik på, at kongefamilien skulle begraves i Gråbrødrekirke. Dronning Christine, kong Hans, den lille prins Frans, og senere Christian 2. blev gravlagt i Klosterkirken. Da kirken blev nedlagt i 1805, blev de kongelige begravelser overført til Odense Domkirke, Skt. Knud, den 7. februar 1805 klokken 5 om morgenen.

I 1343 fik klosteret kirken (Gråbrødre Kirke) tilknyttet.  I 1536 blev klosteret i forbindelse med reformationen inddraget under kongemagten (Christian 3.).  I 1539 blev klosteret nedlagt, og bygningerne tjente herefter som hospital for befolkningen på Fyn.

I begyndelsen af det 19. århundrede begyndte man at skille sig af med flere af klosterbygningerne, og i 1819 blev Gråbrødre Kirke revet ned. Klosteret er en selvstændig stiftelse, hvis formål er at stille boliger til rådighed for ældre og give dem gode og trygge vilkår.

Galleri 

Bygninger, konstruktioner og anlæg i Odense
Klostre i Danmark
Gravkirker
Odense
Filur

Filur kan henvise til flere forskellige artikler:

 Filur (ord) – ord der stammer fra gamle dage, hvor man havde hofnar, også kaldet filur, til at optræde for de adelige. Filuren ville ofte være iført farverige klæder, med en yderst spøjs hat på hovedet, som ofte havde bjælder/klokker 
 Filur (is) – is som omkring 1980-90'erne blev Danmarks-kendt som en læske-is-pind, og som stadig nydes over hele landet den dag i dag
 Filur (drink) – Drink som er opkaldt efter isen, pga. smagen
 Filur (slang) – kalde/øge/kæle-navn, såsom bøllemis og gavtyv
 Filur (band) – dansk musikgruppe
 Filur (Radio) – Radioprogram, der kørte på Nuuk FM fra 2005 til 2006, med de 2 kække radioværter Masaana Egede og Karsten Peter Jensen.
Båndbredde

Båndbredde bruges i forskellige betydninger:
Båndbredde (datakommunikation) – transmissionskapacitet ved dataoverførsel
Båndbredde (signalbehandling) – bredden af et frekvensbånd
Gavin DeGraw

Gavin Shane DeGraw (født 4. februar 1977, South Fallsburg, New York) er en amerikansk  sanger, komponist, pianist og guitarist. 

Gavin DeGraw udgav sit debutalbum Chariot i 2003. Albummet havde ikke stor succes, da det udkom, men da singlen "I Don't Wanna Be" blev valgt som temasang til den amerikanske sæbeopera One Tree Hill i 2004, fik først amerikanerne og senere resten af verden øre for hans musik. 
Hele Chariot-albummet blev i efteråret 2004 udgivet i en akustisk live-version, kaldet Chariot Stripped.

Han arbejder i øjeblikket på sit sjette album Make a Move, som udkommer sidst i september 2013.

Tidlige liv 
Gavin DeGraw voksede op i Catskills-bjergene i South Fallsburg, New York. Hans mor, Lynne, var afvænningsspecialist, og hans far, Wayne, var fængselsbetjent. Gavin refererer til sine forældres jobs i sangen "I don't want to be". Gavin DeGraw har to ældre søskende, Neeka og Joey. Hele familien var meget musikinteresserede, og Gavin begyndte at spille klaver som 8-årig.

Gavin DeGraw i Danmark 
I efteråret 2005 kom Gavin DeGraws succes til Danmark, og det samme gjorde han selv. Han har afholdt koncerter i Vega, Skanderborg Festival, Amager Bio, Train, samt i DRs Juleshow 2005. Albummet Chariot blev nummer et på Hit-listen i Danmark. I 2006 optrådte Gavin bl.a. til Danish Music Awards og i Tivoli. Han var også i Danmark den 4. og 5. juni 2009 og ligeledes på promoveringstouren for albummet Sweeter d. 4. og 5. februar og på Nibe Festival d. 6. juli 2013.
Det forventes, at Gavin DeGraw snarligt vender tilbage til Danmark for at promovere sit kommende album Make a Move.

Danmark var desuden det første land i verden, hvor DeGraw fik en platinplade, hvilket han fik for sit debutalbum.

Diskografi

Albums 
 "Chariot" (2003)
 "Chariot Stripped" (2004)
 "Gavin DeGraw" (2008)
 "Free" (2009)
 "Sweeter" (2011)
 "Somethings worth saving" (2016)

Singler 
 "I Don't Want to Be" (2005) 
 "Chariot" (2005)
 "Follow Through" (2006)
 "We Belong Together" (2006)
 "Just Friends" (2006)
 "I'm in Love with a Girl" (2008)
 "She Holds a Key" (2008)
 "Cheated On Me" (2008)
 "Stay" (2009)
 "Not Over You" (2011)
 "Best I Ever Had" (2013)
 "Who's gonna save us" (2013)
 "You got me" (2014)

Bandmedlemmer

Nuværende 
 Billy Norris - guitar, kor, musical director (siden 2009)
 Ian O'Neill - trommer, kor (siden 2011)
 James Cruz - bas (siden 2012)
 Eric Kinny - keyboard (siden 2013)

Tidligere 
 Joey DeGraw - guitar, kor
 Johnny "Tsunami" Andrews - guitar, kor
 Jose Barrera - guitar
 Matt Flynn - trommer 
 Alvin Moody - bas, kor
 Brian Dennis - guitar, kor
 Rodney Howard - trommer, kor
 Whynot Jansveld - bas, kor
 Casey Twist - bas, kor
 Joey "Coach" Hanna - trommer
 Tony Tino - bas
 Ben Mars - bas
 Jimmy Wallace - keyboard, kor

Eksterne henvisninger 

 
 

Sangere fra USA
Komponister fra USA
Guitarister fra USA
Pianister fra USA
Personer fra New York
Yvonne Herløv Andersen

Yvonne Herløv Andersen (født 11. september 1942) er en dansk politiker og tidligere minister for Centrum-Demokraterne.

Uddannelse og erhverv 
Yvonne Herløv Andersen forlod Husumgades Skole i København i 1956 efter 7. klasse og blev senere uddannet barneplejerske i 1960-1961. Hun er uddannet socialpædagog 1970-1973 som led i et kommunalt revalideringstilbud. I studietiden var hun fra 1972 formand for De Omsorgsstuderendes Landsråd. Hun fik hurtigt lederstillinger som socialpædagog. Hun var afdelingsleder på Vangede Børnehospital 1975-1981 og afdelingsleder på særforsorgsinstitutionen Andersvænge 1981-1987. I 1987 blev Andersen forstander på døgninstitutionen Brinken for autistiske og skizofrene børn og unge.

Politisk virke 
Andersen var socialminister i Poul Nyrup Rasmussens første regering fra 11. februar til 27. september 1994, og sundhedsminister i hans anden regering fra 27. september 1994 til 30. december 1996.

Derudover var hun folketingsmedlem for Vestsjællands Amtskreds fra 1977-1979 og igen fra 1981-1984. Hun repræsenterede derudover Fyns Amtskreds i Folketinget fra 1987-1988 samt Frederiksborg Amtskreds fra 1998–2001.

Lokalpolitisk var hun medlem af Gladsaxe Kommunalbestyrelse og af Københavns Amtsråd 1974-1978. Hun var medlem af Vestsjællands Amtsråd 1982-1993 og Dianalund Kommunalbestyrelse 1989-1993. Ved kommunalvalget i 2013 stillede hun i Slagelse Kommune på en lokalliste uden at blive valgt.

Privatliv 
Andersen er født i København i 1942, som datter af maskinsnedker Svend Åge Herløv Larsen og syerske Åse Johna Lintrup Herløv Larsen. Hun blev gift som 20-årig og skilt 5 år senere. Andersen har to børn fra ægteskabet. Hun fortalte i 1996 at hun var partner med Birthe Merete Smedegaard Knudsen efter at tidligere medicinaldirektør Palle Juul-Jensen i en bog havde afsløret at hun var homoseksuel hvilket ikke tidligere var offentligt kendt.

Referencer

Eksterne henvisninger 
 
 Yvonne Herløv Andersen i Dansk Kvindebiografisk Leksikon på Lex.dk
 Gammelt portrætfoto

Socialministre fra Danmark
Sundhedsministre fra Danmark
Tidligere folketingsmedlemmer fra CD
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Amtsrådsmedlemmer fra CD
Kommunalbestyrelsesmedlemmer fra CD
Personer fra København
Personer i Kraks Blå Bog
Kommandører af Dannebrog
Personer i Dansk Kvindebiografisk Leksikon
Politikere der er LGBT-personer
Danske ministre fra Centrum-Demokraterne
A.O. Andersen

Arne Oluf Andersen (født 16. november 1939), dansk politiker og minister (Centrum-Demokraterne).

Baggrund og karriere 
A.O. Andersen var medlem af CD fra ca. en uge efter partiets stiftelse indtil 31. oktober 2006, hvor han meldte sig ud af partiet i protest mod landsformand Bjarne Møgelhøjs forsøg på at rekruttere Naser Khader fra Det Radikale Venstre som ny formand for partiet.

Andersen var Kirkeminister i Regeringen Poul Nyrup Rasmussen I fra 23. januar 1993 til 28. januar 1994, fra 28. januar tillige Forskningsminister i samme regering indtil den 27. september 1994.

Mellem 2006-2010 var A.O. Andersen for Borgerlisten medlem af Faxe kommunalbestyrelse.

Referencer 

Kirkeministre fra Danmark
Tidligere folketingsmedlemmer fra CD
Folketingsmedlemmer i 1990'erne
Personer i Kraks Blå Bog
Forskningsministre fra Danmark
Kommandører af Dannebrog
Medlemmer af DRs bestyrelse (tidligere Radiorådet)
Danske ministre fra Centrum-Demokraterne
Båndbredde (signalbehandling)

Båndbredde er en betegnelse indenfor signalbehandling, som angiver bredden af et frekvensbånd eller frekvensinterval. Den måles normalt i hertz (Hz).

Båndbredde er et centralt begreb som bruges i flere sammenhænge:

 I beskrivelsen af et analogt signal hvor det betegner hvilke frekvenskomponenter der er til stede.
 I beskrivelsen af elektriske systemer (f.eks. forstærkere, kabler eller filtre) hvor det betegner de frekvensområder hvor systemet virker.

Der findes nogle teoretiske sammenhænge mellem båndbredden i et signalsystem og den tilsvarende opnåelige dataoverføringshastighed som knytter begrebet til informationsteori. Herfra er opstået en alternativ betydning hvor båndbredde bruges synonymt med dataoverføringshastighed.

Inden for elektronik og signalbehandling vil Båndbredden normalt være -3dB punktet, hvis ikke andet er defineret.

Støjbåndbredde 
Angiver den totale energi på udgangen af et filter, hvis indgangssignalet er et hvid støjs signal. Støjbåndbredden vil altid være større end - 3dB Båndbredden.

Signalbehandling
Elektronik
Sterlingsølv

Sterlingsølv er en legering af sølv med en finhed på 925, dvs. at det indeholder 92,5% rent sølv og 7,5% andre metaller (som regel kobber). Det smelter ved 893 grader celsius. Det er lavere end for rent sølv og rent kobber, og legeringens styrke øgets. 

Ud over kobber tilsættes også germanium, zink og platin - og silicium og bor, der kan tilføje kvaliteter til det endelige produkt.

Kvalitetsmærkning 

Produkter af sterlingsølv stemples med kvalitets- og produktionsmærker, der er hamret ind i sølvet inden polering. 

Hvert land har dets egne mærker. Fx et stempel med tallet 925 (925s) og mærker, der angiver produktionsår og produktionsvirksomhed. De store britiske sølvsmedevirksomheder anvender en løve som tegn på kvaliteten og andre symboler for produktionsår og -sted.

Legeringer
Sølv
FSF

FSF har flere betydninger:
 Fótbóltssamband Føroya, Færøernes fodboldforbund.
 Free Software Foundation, organisationen bag Free Software.